stanford-oval/wikipedia huggingface dataset:
MGM-52 Lance
היסטוריה

בשנות ה-50 של המאה ה-20 המאוחרות של המאה העשרים, פרסם צבא ארצות הברית מכרז לבניית סדרה חדשה של טילים בליסטיים לטווחים שונים.
בנובמבר 1962 נבחרה חברת Ling-Temco-Vought לקבלן הראשי בפרויקט לבניית טיל בליסטי לטווח קצר של 50 ק"מ. לטיל ניתן השם "לאנס" (Lance) וביוני 1963 הוא קיבל את הסימון הטקטי MGM-52. השיגור הראשון נערך ביוני 1965 והניסויים נמשכו עד 1966.
ב-1965 נעשו שינויים בטיל, הוכנס מנוע חזק יותר, הוגדלו המייצבים והגרר הופחת וכך גדל טווח הטיל ל-140 ק"מ. הטיל החדש כונה MGM-52B והחליף את הגרסה הישנה. השיגור הראשון של ה MGM-52B נערך במאי 1969 אך בעיות במנוע הרקטי של הטיל עיכבו את הניסויים בין 1967–1971 והלאנס לא היה מוכן לפריסה מבצעית עד מאי 1972. עד אז בוטלה התוכנית ליצור ראשי קרב ביולוגיים וכימיים וכל הטילים צוידו ברש"ק גרעיני (W70[דרושה הבהרה]) בעוצמה של 1–100 קילוטון. התצורה הסופית של הלאנס, לאחר סדרת הניסויים של הגרסה השנייה ושינויים בצורת המייצבים וזנב הטיל, כונתה MGM-52C.
בספטמבר 1973 נפרש באירופה גדוד הלאנס המבצעי הראשון. סוללת לאנס הורכבה משתי יחידות שיגור על בסיס נגמ"שי M752 (טיל בודד על כל נגמ"ש) ו-2 נגמ"שי אספקה מסוג M688 (שני טילים בכל נגמ"ש), בסך הכל כללה כל סוללה 6 טילים. הלאנס החל להחליף את טיל ה-MGM-29 Sergeant בשירות צבא ארצות הברית, הוא היה קל יותר לתפעול ולתחזוקה, זמן התגובה שלו היה קצר יותר ועמד על פחות מ-15 דקות ובזכות ממדיו הקטנים יכלה כל יחידה לשנע מספר גדול יותר של טילים.
ב-1976 חודש פיתוחו של רש"ק קונבנציונלי עבור הטיל ויוצר רש"ק מצרר שסימונו M251 שהכיל מספר רב של פצצונות מסוג M40. רש"ק המצרר נכנס לשירות בצבא ארצות הברית ב-1978 וטילי לאנס קונבנציונליים (עם ראשי קרב שונים) נמכרו למספר מדינות, רובן חברות נאט"ו.
ב-1977 פותחה גרסה חדשה לרש"ק הגרעיני W70 שהייתה בעצם פצצת נייטרון. בתחילה בוטל הפרויקט מסיבות פוליטיות אך לבסוף נבנו מספר ראשי קרב החל מ-1981. למרות זאת לא נכנסה אף פצצת נייטרון לשימוש באחת מיחידות השדה של מערך הלאנס.
לאחר החתימה ב-1987 על האמנה לצמצום הגרעין  החלה ארצות הברית להסיג את טילי הלאנס מאירופה, סיום המלחמה הקרה בתחילת שנות ה-90 של המאה ה-20 זירז את הוצאת הטילים מהשירות וב-1992 אוחסנו כל ראשי הקרב של טילי הלאנס בהמתנה להשמדתם. את הלאנס החליף בצבא ארצות הברית טיל ה-MGM-140 ATACMS הקונבנציונלי.
שירות בצה"ל

לאחר מלחמת יום הכיפורים, הסכימו השלטונות האמריקאים לספק לצה"ל גדוד משגרים עם מספר מוגבל של רקטות, ללא ראשי קרב גרעיניים. בשנת 1975 הוקם בחיל התותחנים, גדוד לאנס סדיר מספר 9275 – גדוד "המנפץ" שייעודו היה לפגוע במטרות אסטרטגיות של האויב (כמו טילי נ"מ) והגיע לטווח של 75 ק"מ, עם רש"ק נפיץ. יחידת ה"מנפץ" הייתה בשירות מבצעי עד לתחילת שנות ה-90. מפקדו הראשון של הגדוד היה סא"ל זאב עמית ולאחריו מונה סא"ל יוסי רותם. עם פירוק הגדוד בשנות ה-90, עברו רוב קציני מטה הגדוד לתפקידים במפח"ט 896.
מפעילות

ארצות הברית ארצות הברית
הממלכה המאוחדת הממלכה המאוחדת
הולנד הולנד
בלגיה בלגיה
איטליה איטליה
גרמניה גרמניה
קוריאה הדרומית קוריאה הדרומית
איראן איראן
ישראל ישראל
תג גדוד 9275 "המנפץ"
Don't It Make My Brown Eyes Blue

"Don't It Make My Brown Eyes Blue" הוא סינגל שהוקלט על ידי הזמרת-יוצרת האמריקאית קריסטל גייל, מתוך אלבום האולפן הרביעי שלה, We Must Believe in Magic. השיר יצא לאור ביוני 1977, על ידי חברת התקליטים יונייטד ארטיסטס רקורדס, כסינגל הראשון מתוך האלבום.
השיר הגיע למקום השני במצעד הבילבורד הוט 100.
רקע וכתיבה

המלחין של "Don't It Make My Brown Eyes Blue", ריצ'רד לי, היה אחראי על שלושת אלבומיה הקודמים של גייל: Crystal Gayle,‏ Somebody Loves You ו-Crystal. השיר עצמו הופק על ידי אלן ריינולדס ונכתב על ידי ריצ'רד לי. השיר הוקלט באולפני ג'ק בנאשוויל ב-27 באוקטובר 1976.
מכיוון שהקלידן הקבוע של ריינולדס, צ'ארלס קוקראן, לקה בשבץ מוחי ריינולדס שכר קלידן חדש בהקלטות השיר.
הצלחה

השיר נחשב לשיר המצליח ביותר של גייל ולאחד משירי הקאנטרי המצליחים ביותר בכל הזמנים. השיר כבש שלוש פסגות מצעדים בקנדה, תוך שהגיע למקום השני במצעד הבילבורד הוט 100 ואף דורג במצעד סוף השנה של המצעד. את השיר הקליטו עשרות אמנים במרוצת השנים, כדוגמת דולי פרטון, מיריי מאתיה ומישל טור.
הוא גם זכה בפרס גראמי בקטגוריית "ביצוע סולו הקאנטרי הווקאלי הטוב ביותר ‑ אישה" והועמד בקטגוריית "הקלטת השנה".
מיקומי שיא

|   ‏‏‏  מצעדים ודירוגים (1977–1978)> מדינה |   ‏‏‏  מצעדים ודירוגים (1977–1978)> מצעד |   ‏‏‏  מצעדים ודירוגים (1977–1978)> מיקום שיא |   ‏‏‏  מצעדים ודירוגים (1977–1978)>  |
| --- | --- | --- | --- |
|  אוסטרליה | מצעד הסינגלים האוסטרלי | 16 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 2 |  |
|  ארצות הברית | מצעד שירי הקאנטרי | 1 |  |
|  ארצות הברית | מצעד השירים העכשוויים למבוגרים | 4 |  |
|  ארצות הברית | מצעד שירי הקאש-בוקס | 1 |  |
|  הולנד | מצעד 40 הסינגלים ההולנדיים | 10 |  |
|  הממלכה המאוחדת | מצעד הסינגלים הבריטי | 5 |  |
|  ניו זילנד | המצעד הניו זילנדי הרשמי | 9 |  |
|  קנדה | קנדה הוט 100 | 1 |  |
|  קנדה | מצעד שירי הקאנטרי | 1 |  |
|  קנדה | מצעד השירים העכשוויים למבוגרים | 1 |  |
|   ‏‏‏  מצעדי סוף שנה (1977)> מדינה |   ‏‏‏  מצעדי סוף שנה (1977)> מצעד |   ‏‏‏  מצעדי סוף שנה (1977)> מיקום שיא |   ‏‏‏  מצעדי סוף שנה (1977)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הקאש-בוקס | 62 |  |
|  קנדה | קנדה הוט 100 | 29 |  |
|   ‏‏‏  מצעדי סוף שנה (1978)> מדינה |   ‏‏‏  מצעדי סוף שנה (1978)> מצעד |   ‏‏‏  מצעדי סוף שנה (1978)> מיקום שיא |   ‏‏‏  מצעדי סוף שנה (1978)>  |
| --- | --- | --- | --- |
|  אוסטרליה | מצעד הסינגלים האוסטרלי | 82 |  |
|  ארצות הברית | בילבורד הוט 100 | 71 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | יוני 1977 | תקליט | יונייטד ארטיסטס |  |
Don't Go Yet

"Don't Go Yet" (בעברית: "אל תלך עדיין") הוא סינגל שהוקלט על ידי הזמרת-יוצרת האמריקאית-קובנית קמילה קביו. השיר יצא לאור ב-23 ביולי 2021, על ידי חברות התקליטים אפיק וסייקו מיוזיק, כסינגל ראשון מתוך האלבום, Familia. זהו הסינגל הראשון של קביו מאז צאת הסינגל שלה "First Man" בשנת 2020.
רקע והכרזה

ב-14 ביולי 2021, פרסמה קביו בעמוד האינסטגרם שלה תמונה שלה ובו הופיע הכיתוב בספרדית "listos?" שמתורגם מספרדית לעברית כ"מוכן?". ב-16 ביולי, הודיעה קביו באמצעות חשבונות המדיה החברתית שלה כי "Don't Go Yet" יצא לאור ב-23 ביולי. לצד ההכרזה נחשפה גם את העטיפה של השיר. בה ניתן לראות את קביו לובשת עגילים גדולים ותלבושת שחורה יחד עם כפפות שחורות ארוכות. מעריצים רבים מתחו ביקורת על קביו בשל עיתוי הכרזתה הסינגל, והאשימו אותה בניסיון לפגוע בחברתה נורמני שעבר מלהקת פיפת' הרמוני, שהוציאה באותו יום את הסינגל שלה "Wild Side".
"#DontGoYet' הוא השיר הראשון מהאלבום הבא שלי, Familia. אלבום זה נכתב בהשראת שני דברים: משפחה ואוכל. המשפחה שלך בדם, אבל גם המשפחה שבחרת. עם מי אתה רוצה לשבת ליד שולחן האוכל, להשתכר ביין ולרקוד איתו בסלון."
קביו סיפרה כי השיר והקליפ היו בהשראתם של מסיבות משפחתיות קובניות-מקסיקניות מילדותה, שם "כולם אוכלים ארוחת ערב, ואז אחרי שאתה שם כדור דיסקו זול עם אורות פתאום הסלון הופך להיות רחבת הריקודים."
קידום

ב-23 ביולי 2021, קביו ביצעה את "Don't Go Yet" בתוכנית "הלילה בכיכובו של ג'ימי פאלון".
וידאו קליפ

הווידאו קליפ הנלווה שצולם לשיר בוים על ידי פיליפה פרייס ופילאר זיטה, והועלה לערוץ היוטיוב שלה בשידור חי ב-23 ביולי 2021, בסמוך לצאתו של הסינגל עצמו.
וידאו קליפ > תקציר

הקליפ נפתח בזמן שהזמרת נוסעת במכונית בזמן שהיא מחליפה תחנות ברדיו. הצילומים הופכים למכונית צעצוע שעוברת בדרך עפר לבית מפואר, שם קביו מצלצלת בפעמון הדלת. בפנים מתקיימת מסיבה תוססת עם חברים ובני משפחה. היא מצטרפת לחגיגות בזמן שהיא שרה ורוקדת לשיר. לאחר מכן מוצגת הזמרת לבושה בשמלה שחורה עם איפור עיניים כחול ואדום, בזמן שהוא רוקד על השולחן. הסצנה הבאה מציגה את קביו אוחזת ברגלו של גבר מכיוון שהיא לא מוכנה שהוא יעזוב. הקליפ מציג את סוג ה"התכנסות המשפחתית חסרת הדאגות", המציגה רבים מבני משפחתו האמיתיים של קביו, כולל אביה, אחותה ובת דודה.
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 23 ביולי 2021 | הזרמת מוזיקה • הורדה דיגיטלית | אפיק • סייקו מיוזיק |  |
| ארצות הברית | 27 ביולי 2021 | רדיו להיטים עכשוויים | אפיק • סייקו מיוזיק |  |
| ארצות הברית | 27 ביולי 2021 | רדיו קצבי עכשווי | אפיק • סייקו מיוזיק |  |
Een beetje

"Een beetje" (בעברית: "מעט") הוא שיר שהוקלט על ידי הזמרת ההולנדית טדי סחולטן. השיר ייצג את הולנד באירוויזיון 1959.
רקע

בניגוד לזוכים במהדורות הקודמות, השיר "Een beetje" היה לשיר הקצבי הראשון שזכה בתחרות. במרכז מילות השיר עומדת סחולטן אשר שואלת האם אהובה הוא אמיתי ונאמן. התשובה לשאלות היא שם השיר, מעט. סחולטן הקליטה את השיר במספר שפות נוספות דוגמת איטלקית, אנגלית, גרמנית, צרפתית ושוודית.
באירוויזיון

ב-11 במרץ 1959, השיר בוצע על ידי סחולטן באירוויזיון. השיר הושר חמישי בסדר ההופעות, לפני גרמניה ואחרי מונקו. השיר זכה במקום הראשון עם 21 נקודות.
באירוויזיון > נקודות שהוענקו להולנד

| 10 נקודות | 9 נקודות | 8 נקודות | 7 נקודות | 6 נקודות |
| --- | --- | --- | --- | --- |
|  |  |  |  איטליה איטליה |  |
| 5 נקודות | 4 נקודות | 3 נקודות | 2 נקודות | 1 נקודות |
|  |  צרפת צרפת |  אוסטריה אוסטריה בלגיה בלגיה |  גרמניה גרמניה |  בריטניה בריטניה מונקו מונקו |
הערות שוליים

↑  Eurovision Song Contest 1959
↑  Eurovision 1959 Results: Voting & Points
| --- | --- |
בקרת זהויות :  MusicBrainz work: dd43eb5a-5119-421d-bd48-02f13a7f7f5a
ISO 22000

ISO 22000 הוא תקן המיועד לכל הארגונים העוסקים בשרשרת האספקה של המזון ליישום בטיחות מזון לאורך השרשרת.
התקן הוא תקן ניהולי, וכולל דרישות ניהוליות ותפעוליות מקיפות כדי להבטיח את בטיחות מוצרי המזון. התקן דן במחויבות ומעורבות ההנהלה הבכירה, תכנון, צוות בטיחות המזון, תוכניות קדם ליצור מזון בטוח, זיהוי וניתוח גורמי סיכון על פי המתודולוגיה המוכרת של HACCP וקביעת אמצעי מנע יעילים למניעת גורמי הסיכון המסווגים כ- CCP's או OPrP’s. בנוסף, דן התקן בתקשורת פנים-ארגונית ותקשורת חיצונית אינטראקטיבית עם גורמים בשרשרת, תיקוף, אימות ושיפור מתמיד.
התקן הישראלי ISO 22000 כולל בתוכו את דרישות תוכנית קדם (PRP (Pre- Requisite Program וכן את דרישות ה-HACCP. ההתעדה מתאימה לכל ארגון שמעוניין לשפר את בטיחות המזון שהוא מייצר.
היסטוריה

בספטמבר 2005 פרסמה ועדה טכנית 34 של ISO את תקן ISO 22000. בנובמבר 2005 הוא אומץ כתקן ישראלי ובתחילת 2006 פרסם מכון התקנים את הגרסה העברית. התקן בנוי על פי הפורמט של ISO 9001 והוא בר התעדה.
Janet Jackson

Janet Jackson (בעברית: ג'נט ג'קסון) הוא אלבום הבכורה של הזמרת-יוצרת האמריקאית, ג'נט ג'קסון. אלבום הבכורה יצא לאור ב-21 בספטמבר 1982 על ידי חברת התקליטים A&M רקורדס. האלבום מאופיין ברובו במוזיקת דאנס ו-R&B עכשווי.
עם יציאתו נכנס אלבום הבכורה אל המקום ה-63 במצעד הבילבורד 200.
רקע

הזמרת אנג'לה ווינבוש והזמר רנה מור היו בין כותבי השירים והמפיקים העיקריים של אלבום הבכורה, יחד עם מספר אנשים נוספים וביניהם הזמר פוסטר סילברס, הזמר בובי ווטסון, המפיק המוזיקלי ג'רי וויור ופזמונאים ויוצרים נוספים.
אלבום הבכורה לא זכה להצלחה לה זכתה ג'נט בהמשך, הוא הצליח להיכנס למספר מצומצם של מצעדים וגם במצעדים אלו הגיע למקומות נמוכים, כך למשל הוא הגיע למקום ה-63 בלבד בארצות הברית ולמקום ה-138 בלבד בבריטניה והוא מכר עד היום כ-400 אלף עותקים בלבד.
סינגלים

מתוך האלבום יצאו 5 סינגלים אך אף אחד מהם לא זכה להצלחה. הסיגנל הראשון מהאלבום "Young Love" הגיע למקום ה-64 בלבד בארצות הברית וגם בשאר העולם לא זכה כמעט לאף הצלחה. הסינגל השני מהאלבום הוא השיר "Come Give Your Love to Me" אשר הצליח להגיע למקום ה-58 בלבד בארצות הברית ולא נכנס לאף מצעד אחר של אף מדינה אחרת בעולם. הסינגל השלישי מהאלבום "Say You Do" לא הצליח להיכנס למצעד האמריקאי ולא לשום מצד אחר בשאר העולם.
הסינגל הרביעי "Love and My Best Friend" והסינגל החמישי "Don't Mess Up This Good Thing" ספגו גם הם כישלון טוטאלי. על מנת לקדם את האלבום ביצעה ג'קסון את השירים "Young Love" ו-"Say You Do" בתוכניות "American Bandstand" ו-"Soul Train". עטיפת האלבום נוצרה בהשראת הקומיקאי הארי לנגדון.
רשימת רצועות

| Janet Jackson> מס' | Janet Jackson> שם | Janet Jackson> משך | Janet Jackson>  | Janet Jackson>  | Janet Jackson>  | Janet Jackson>  | Janet Jackson>  | Janet Jackson>  | Janet Jackson>  |
| --- | --- | --- | --- | --- | --- | --- | --- | --- | --- |
| 1. | Say You Do  | 6:50 |  |  |  |  |  |  |  |
| 2. | You'll Never Find (A Love Like Mine)  | 4:11 |  |  |  |  |  |  |  |
| 3. | Young Love  | 4:58 |  |  |  |  |  |  |  |
| 4. | Love and My Best Friend  | 4:48 |  |  |  |  |  |  |  |
| 5. | Don't Mess Up This Good Thing  | 3:55 |  |  |  |  |  |  |  |
| 6. | Forever Yours  | 4:57 |  |  |  |  |  |  |  |
| 7. | The Magic Is Working  | 4:08 |  |  |  |  |  |  |  |
| 8. | Come Give Your Love to Me  | 5:03 |  |  |  |  |  |  |  |
| משך כולל: | משך כולל: | 38:50 |  |  |  |  |  |  |  |
מיקומי שיא

|   ‏‏‏  מצעדים ודירוגים (1982)> מדינה |   ‏‏‏  מצעדים ודירוגים (1982)> מצעד |   ‏‏‏  מצעדים ודירוגים (1982)> מיקום שיא |
| --- | --- | --- |
|  ארצות הברית | בילבורד 200 | 63 |
|  דרום אפריקה | אנטרטיינמנט מוניטורינג אפריקה | 98 |
|  הממלכה המאוחדת | מצעד האלבומים הבריטי | 138 |
|  ניו זילנד | המצעד הניו זילנדי הרשמי | 44 |
JUICE (גשושית)

| --- | --- |
  סמל המשימה 
הדמיה של גשושית Juice על רקע כוכב צדק והירח גָּנִימֶד
 מידע כללי
 מפעיל:  סוכנות החלל האירופית 
 יצרן:  סוכנות החלל האירופית
 תאריך שיגור:  14 באפריל 2023
 משגר:  אריאן 5 ECA 
 אתר שיגור:  ELA-3 
 אתר רשמי
 משימה
 סוג משימה:  גשושית
 תאריך כניסה למסלול:  צפי ליולי 2031
 גרם שמיים:  צדק
 משך המשימה הכולל:  14 באפריל 2023 – הווה (שנה) 
 משך המשימה:  כ-12 שנים
 מידע טכני
 משקל:  5,963 ק"ג 
 קישורים חיצוניים
 מספר קטלוג לוויינים:  56176
 מאגר המידע הלאומי:  2023-053A
 
תרשים מכשור מדעי של JUICE
JUICE  (ראשי תיבות של Jupiter ICy Moons Explorer) היא גשושית שפותחה על ידי סוכנות החלל האירופית (ESA), ושוגרה ב-14 באפריל 2023, לשם מחקר של שלושה מהירחים הגליליאניים של כוכב הלכת צדק: גנימד, קליסטו ואירופה. משערים שבירחים אלה יש כמויות ניכרות של מים מתחת למעטה הקרח שלהם, כך שיכולים להתפתח בהם חיים. הגשושית צפויה להגיע לסביבת צדק ביולי 2031, לאחר מסע של שמונה שנים בחלל שיכלול ארבעה תמרונים של מקלעת כבידתית. בדצמבר 2034 הגשושית צפויה להיכנס למסלול סביב הירח גנימד, ובכך להיות הראשונה שתיכנס למסלול סביב ירח שאינו הירח של כדור הארץ.
בפיתוח חלק מהטכנולוגיות שנושאת הגשושית שותפים גם מכון ויצמן למדע וחברת ההייטק אקיוביט, בתמיכת סוכנות החלל הישראלית.
מטרת הגשושית

הגשושית יועדה לחקר כוכב הלכת צדק, מה שהופך את שיגורה למשימת החלל היקרה ביותר של הסוכנות האירופית עד אפריל 2023, והיא צפויה להגיע לכוכב צדק בשנת 2031 במטרה לחקור את מבנה האטמוספירה של כוכב הלכת, וכן לחפש אחר סימני חיים באוקיינוסים הזורמים מתחת לפני השטח הקפואים של ירחיו.
משימת JUICE תעסוק בשני נושאים של תוכנית החזון הקוסמי של סוכנות החלל האירופית: מהם התנאים להיווצרות כוכבי הלכת ומוצא החיים? וכיצד פועלת מערכת השמש?
יעדים מדעיים > אוקיינוסים פנימיים - עולמות ראויים לחיים?

הגשושית JUICE תבצע מחקר מפורט של גנימד ותעריך את הפוטנציאל שלו לתמוך בחיים. מחקרם של אירופה וקליסטו ישלימו תמונה השוואתית של הירחים הגליליאניים. שלושת הירחים נחשבים כאוגרים של אוקיינוסים פנימיים של מים נוזליים מחוץ לכדור הארץ, ולכן הם מרכזיים להבנת היכולת לתמוך בחיים של הירחים הקפואים.
היעדים המדעיים העיקריים עבור גנימד, ובמידה פחותה עבור קליסטו, הם:
אפיון שכבות האוקיינוס ואיתור מאגרי מים תת-קרקעיים משוערים
מיפוי טופוגרפי, גאולוגי והרכב של פני השטח
חקר התכונות הפיזיקליות של הקרום הקפוא
אפיון חלוקת המסה הפנימית, הדינמיקה והאבולוציה של הפנים
חקירת האקסוספירה הקלושה של גנימד
חקר השדה המגנטי הפנימי של גנימד והאינטראקציות שלו עם המגנטוספירה של צדק (אנ')
עבור אירופה, ההתמקדות היא בכימיה החיונית לחיים, כולל מולקולות אורגניות, ובהבנת היווצרות תכונות פני השטח והרכב החומר שאינו קרח מים. תצפיות מרוחקות יותר יבוצעו גם עבור מספר לוויינים לא סדירים קטנים והירח איו הפעיל מבחינה געשית.
יעדים מדעיים > מערכת צדק כאב טיפוס לענקי גז

המשימה תתמקד גם באפיון מגוון התהליכים במערכת צדק אשר עשויים להידרש על מנת לספק סביבה יציבה בגנימד, אירופה וקליסטו בסקאלות זמן גאולוגיות. המחקרים של אטמוספירת צדק יתמקדו בחקירת המבנה, הדינמיקה וההרכב שלו. הסירקולציה, המטאורולוגיה, הכימיה והמבנה של צדק יחקרו מהעננים הגבוהים ועד לתרמוספירה. בתוך מערכת הלוויינים של צדק, JUICE תחקור גם את האינטראקציות של הירחים עם המגנטוספרה.
מכשור מדעי

ב-21 בפברואר 2013 נבחרו, לאחר תחרות, 11 מכשירים מדעיים להתקנה על הגשושית. המכשירים פותחו על ידי מדענים ומהנדסים מרחבי אירופה, וכן מארצות הברית. יפן תרמה אף היא רכיבים לחלק ממשימות הגשושית.
להלן פירוט המכשירים:
Jovis, Amorum ac Natorum Undique Scrutator (JANUS)
Moons and Jupiter Imaging Spectrometer (MAJIS)
UV Imaging Spectrograph (UVS)
Sub-millimeter Wave Instrument (SWI)
Ganymede Laser Altimeter (GALA)
Radar for Icy Moons Exploration (RIME)
JUICE-Magnetometer (J-MAG)
Particle Environment Package (PEP)
Radio and Plasma Wave Investigation (RPWI)
Gravity and Geophysics of Jupiter and Galilean Moons (3GM)
Planetary Radio Interferometer and Doppler Experiment (PRIDE)
השיגור

סוכנות החלל האירופית שיגרה את הגשושית מבסיס החלל האירופי בגיאנה הצרפתית באמצעות משגר הלוויינים אריאן 5. השיגור היה מתוכנן ליום חמישי, 13 באפריל 2023, בשעה 15:15 שעון ישראל, אך נדחה ליום המחרת, 14 באפריל, בשעה 15:14 שעון ישראל, בשל תנאי מזג אוויר וחשש מפגיעת ברקים. זה היה השיגור האחרון של סוכנות החלל האירופית באמצעות אריאן 5, שיוחלף במשימות הבאות באריאן 6.
אופן ביצוע המשימה

כדי לצבור מהירות מספקת שתאפשר לגשושית לעלות על המסלול אל כוכב צדק, שרחוק כ-800 מיליון קילומטר מכדור הארץ, צפויה הגשושית להקיף תחילה את כוכב נוגה פעם אחת ואת כדור הארץ שלוש פעמים, על מנת להיעזר בכוח המשיכה שלהם כדי לצבור תאוצה. זמן הטיסה הנוסף יאפשר למערך הפאנלים הסולאריים הגדול שהותקן על גשושית, ששטחו 85 מטרים רבועים, לספוג כמה שיותר חשמל. החללית תשתמש באנרגיה הסולארית כאשר תחלוף על פני מאדים. לאחר מכן תבצע הגשושית תמרון אוטונומי שיאט את קצב הטיסה, על מנת להיכנס למסלול ההקפה של כוכב צדק.
אנימציה של מסלולי JUICE
בשל העובדה כי מסעה לצדק ייארך כשמונה שנים, ולאחר מכן דרושות עוד כארבע שנות מחקר, פיתחה חברת AccuBeat מתנד אולטרה-יציב (Ultra Stable Oscillator) שיהיה עמיד ויאפשר את צליחת המשימה. הגשושית צפויה להקיף את צדק כמעט 100 פעמים. במהלך כל סיבוב, ימדוד המתנד שינויים זעירים בתדירות קרן רדיו שתישלח מהחללית, דרך האטמוספירה של צדק, אל כדור הארץ. כך יתקבל בכל הקפה פרופיל טמפרטורה של נקודה מסוימת על פני כוכב הלכת, והמדענים יוכלו להרכיב בהדרגה מפה תלת-ממדית של האטמוספירה, שתאפשר לשפר את הבנת מבנהו והרכבו של כוכב צדק. מטרה נוספת של הגשושית היא חקר האוקיינוסים התת-קרקעיים של ירחי צדק קליסטו, אירופה וגנימד.
הערות שוליים

↑  "ESA's Juice lifts off on quest to discover secrets of Jupiter's icy moons". www.esa.int (באנגלית). נבדק ב-2023-04-16.
↑  Clark, Stuart (5 במרץ 2023). "'It's like finding needles in a haystack': the mission to discover if Jupiter's moons support life". The Guardian. ארכיון מ-7 במרץ 2023. נבדק ב-7 במרץ 2023. {{cite news}}:  (עזרה)
↑  "ESA—Selection of the L1 mission" (PDF). ESA. 17 באפריל 2012. ארכיון (PDF) מ-16 באוקטובר 2015. נבדק ב-19 באפריל 2012. {{cite web}}:  (עזרה)
↑  "Juice's journey and Jupiter system tour". ESA. 29 במרץ 2022. ארכיון מ-24 בספטמבר 2022. נבדק ב-3 באפריל 2022. {{cite web}}:  (עזרה)
1 2 3  מכשיר ישראלי ישוגר לכוכב הלכת צדק במשימת JUICE, באתר ynet, 13 באפריל 2023
↑  ESA, ESA's 'Cosmic Vision'
↑  ESA,  The science: Juice’s key objectives at Jupiter
↑  JUICE–Science objectives. ESA Science & Technology. European Space Agency. 16 March 2012.
↑  "ESA chooses instruments for its Jupiter Icy Moon Explorer". ESA Science & Technology. ESA. 21 בפברואר 2013. ארכיון מ-1 בנובמבר 2013. נבדק ב-17 ביוני 2013. {{cite news}}:  (עזרה)
↑  "JUICE science payload". ESA Science & Technology. European Space Agency. 7 במרץ 2013. ארכיון מ-22 באפריל 2014. נבדק ב-24 במרץ 2014. {{cite web}}:  (עזרה)
↑  "Jupiter Icy Moons Explorer (JUICE): Science objectives, mission and instruments" (PDF). Universities Space Research Association. 45th Lunar and Planetary Science Conference (2014). ארכיון (PDF) מ-24 במרץ 2014. נבדק ב-24 במרץ 2014. {{cite web}}:  (עזרה)
↑  "JUICE-JAPAN". JAXA. ארכיון מ-14 ביולי 2020. נבדק ב-14 ביולי 2020. {{cite web}}:  (עזרה)
↑  Plunkett, Luke (3 באוקטובר 2019). "Actual Space Mission Picks Sonic The Hedgehog As An Official Mascot". Kotaku (באנגלית). ארכיון מ-3 באוקטובר 2019. נבדק ב-21 בינואר 2023. {{cite web}}:  (עזרה)
↑  Aviv Shapira et al., An Ultra Stable Oscillator for the 3GM experiment of the JUICE mission, IEEE Xplore, 2016 European Frequency and Time Forum (EFTF), York, UK, 2016, pp. 1-5, doi: 10.1109/EFTF.2016.7477766
↑  ישראל בדרך לצדק: מדע וטכנולוגיות כחול לבן בחללית האירופית JUICE, באתר סוכנות החלל הישראלית, 11 בנובמבר 2020;
עד 2031 תגיע לצדק: טכנולוגיה ישראלית בדרך לחלל העמוק, באתר של מכון ויצמן למדע;
איתי נבו, להוציא לצדק את המיץ, במדור "חדשות מדע" באתר של מכון דוידסון לחינוך מדעי, 11 באפריל 2023;
 ממערכת הביטחון לחלל: הפיתוח הישראל שבדרך לכוכב צדק, סרטון בערוץ "כאן | חדשות - תאגיד השידור הישראלי", באתר יוטיוב (אורך: 05:21)
1 2  אבי בליזובסקי, ‏שיגור החללית JUICE לירחי צדק נדחה למחר 14/4 15:14, באתר "הידען", 13 באפריל 2023
↑  אבי בליזובסקי, ‏שידור חי של שיגור החללית JUICE לירחי צדק (החל מ-14:45), באתר "הידען", 14 באפריל 2023
↑  Foust, Jeff (14 באפריל 2023). "Ariane 5 launches ESA's JUICE mission to Jupiter". SpaceNews. נבדק ב-18 באפריל 2023. {{cite news}}:  (עזרה)
שיגור JUICE באמצעות משגר הלוויינים אריאן 5
NO אקזיט

| --- | --- |

 בימוי:  דרור סבו
 הופק בידי:  אורי דיקשטיין, מיכל דבש (שמיים תוכן והפקות)
 תסריט:  דרור סבו
 עריכה:  איילת גיל
 שחקנים ראשיים:  עופר שכטר גל זייד  נועה ברקאי  מלי לוי  אמנון וולף
 מוזיקה:  רן בגנו
 צילום:  דרור לבנדיגר
 מדינה:  ישראל 
 חברה מפיצה:  גלובוס יונייטד
 הקרנת בכורה:  14 בספטמבר 2006 (ישראל)
 משך הקרנה:  90 דקות
 שפת הסרט:  עברית
 סוגה:  סרט דרמה 
 פרסים:  2
 דף הסרט ב־IMDb
 
הבמאי דרור סבו מרצה על הסרט בפסטיבל הסרטים הבינלאומי של הודו 2007 בגואה
NO אקזיט הוא סרט של הבמאי והתסריטאי דרור סבו, שיצא לאקרנים בספטמבר 2006.
הסרט זכה במספר פרסים חשובים, בהם פרס וולג'ין בקטגוריית "הסרט העלילתי באורך מלא", בפסטיבל הבינלאומי ה-23 לקולנוע בירושלים, ובאותו הפסטיבל זכה גל זייד בקטגוריית המשחק.
עלילה

תוכנית הריאליטי "בחירת ליבו", בו מתמודדות נשים על גבר אחד, משודרת זה העונה השנייה והמפיקים מתכוננים לעונה השלישית. המנהל הראשי זכי ריבנבך שמחפש במאי לעונה החדשה, ונזכר בתלמידו יהודה קוניץ מהחוג לקולנוע ובפרויקט הדוקומנטרי שלו, המתעד את שיקום חברו שהתעוור במהלך שירותו הצבאי, מה גם שתהליך השיקום פותח על ידי חברתו של יהודה, יעל. יהודה שואף לצלם סרט מ"מבט אחר", ממבט של עיוור, ולשם כך מנסה לגייס 50 אלף שקל, ללא הצלחה. כאשר זכי פונה ליהודה בהצעה לביים את העונה החדשה, יהודה לא מהסס לקחת את הפרויקט החדש ולביים אותו לפי רצונו ולפי מימון המנהל הראשי זכי.
שחקנים ראשיים

יהודה (עפר שכטר)
זכי (גל זייד)
יעל (נועה ברקאי)
איתן הרווק (אמנון וולף)
מפיק שטריקס (ערן שראל)
בקי (מלי לוי)
מיקה (שירי מימון)
מיכה (מיכאל מושונוב)
דריה (הדס מורנו)
הערות שוליים

↑  מרב יודילוביץ', הסרט "NO אקזיט" זכה בפרס וולג'ין, באתר ynet, 15 ביולי 2006
Jako

"Jako" (בארמנית: "Ժակո") הוא שיר של צמד מוזיקת העולם הצרפתי-ארמני לאדאניבה. השיר יצא לאור במקור ב-29 בספטמבר 2023 כשיר באלבום הבכורה של הצמד. השיר ייצג את ארמניה באירוויזיון 2024, וסיים במקום ה-8 בגמר עם 183 נקודות.
רקע וכתיבה

השיר נכתב על ידי הצמד, ביחד עם אודרי לקלרק, והופק על ידי ג'ספר מייקלברג (הול'). שם השיר נגזר מהכינוי של ז'קלין בגדסריאן. השיר תואר כטענה של בגדסריאן בדבר "זכותה לחשוב בחופשיות ולהיות מי שהיא רוצה להיות". היא מבקרת את החברה על כך שהיא מטילה מגבלות ונורמות מלאכותיות, ואומרת כי אלו גורמים לנערות לאבד את הראייה של מי שהן באמת, שכן לעיתים קרובות אומרים להן כיצד לפעול. היא מסבירה:
"נהגו לקרוא לי 'Jako' כשהייתי קטנה. כשגדלתי תמיד אמרו לי שבנות צריכות להתנהג, להיות צנועות, להתלבש רגיל, לא לדבר יותר מדי, לא לעשות דברים מטורפים".
השיר מתואר עוד כמסר לעצמה ול"כל ה-Jakos הקטנים בעולם" ללכת בעקבות הייעוד האמיתי שלהם ולהישאר נאמנה לאני האותנטי שלהם, כפי שעשתה באמצעות האמנות שלה. השיר מתואר גם כהזמנה "לקום ולרקוד", לא משנה מה אנשים אומרים. דוד צרוניאן, ראש המשלחת של ארמניה, מסביר עוד, "[השיר] נוגע בעניין חשוב מאוד, אבל בצורה עליזה ושובבה. אנו מקווים לעורר אנשים בכל העולם לאמץ את ה-Jako הפנימי שלהם ולהצטרף לריקוד המעצים הזה של חופש!".
לפני האירוויזיון

השיר הארמני לאירוויזיון 2024 נבחר באופן פנימי על ידי AMPTV (חברת הטלוויזיה הפומבית של ארמניה). בינואר 2024, דווח כי הצמד נבחר לייצג את ארמניה. ב-9 במרץ 2024, רשות השידור אישרה רשמית שהצמד ייצג את ארמניה באירוויזיון 2024, כאשר השיר, "Jako", נחשף ב-13 במרץ.